આ અંગે મળતી માહિતી અનુસાર સુરત જિલ્લાના માંગરોળ તાલુકાનાં પાલોદ ગામે આવેલ ઓમકાર ઇંડસ્ટ્રીઝના ફ્લેટમાં રહેતા મૂળ છોટાઉદેપુરનું પરિવાર આ ફેક્ટરીમાં જ કામ કરે છે. આ પરિવારની એક 16 વર્ષની દીકરીને આજ ફેક્ટરીમાં નોકરી માટે રહેલા મૂળ રાજસ્થાનના પાલી જિલ્લાના વેલાર ગામના મહેન્દ્રકુમાર શંકરલાલ ઢોલી નાઓ લગ્ન કરવાની લાલચ આપી અપહરણ કરી ગયો હતો. જે અંગે બાળકીના પિતાએ કોસંબા પોલીસ સ્ટેશનમાં ફરિયાદ નોંધાવતાં કોસંબા પોલીસે ગુનો નોંધી આગળની તપાસ હાથ ધરી છે.